Oficiālais Vēstnesis L 310 , 04/12/1999 Lpp. 0007 - 0010



Komisijas Regula (EK) Nr. 2561/1999 (1999. gada 3. decembris), ar ko nosaka tirdzniecības standartu zirņiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1257/2000 [2], un jo īpaši tās 2. panta 2. punktu, tā kā: (1) Zirņi ir to produktu skaitā, kuri uzskatīti Regulas (EK) Nr. 2200/96 I pielikumā un par kuriem jāpieņem standarts. Komisijas Regulā Nr. 58 [3], kurā noteikti kopējie kvalitātes standarti dažiem produktiem, kas uzskaitīti Regulas Nr. 23 I pielikuma B daļā, un kurā jaunākie grozījumi izdarīti ar Regulu (EK) Nr. 888/97 [4], ir izdarīti vairākkārtēji grozījumi un tā vairs nenodrošina juridisku skaidrību. (2) Attiecīgie noteikumi līdz ar to ir jāpārstrādā un Regulas Nr. 58 I pielikuma 3. punkts jāsvītro. Šajā nolūkā un lai saglabātu caurskatāmību pasaules tirgū, būtu jāņem vērā tas standarts zirņiem, kuru ieteikusi Apvienoto Nāciju Organizācijas Ekonomikas komisijas Eiropai (UN/ECE) Darba grupa ātri bojājošos produktu pārstrādes standartizācijai un kvalitātes uzlabošanai. (3) Minēto standartu piemērošanas rezultātā no tirgus jāaizņem neapmierinošas kvalitātes produkti, jāpielāgo ražošana, lai apmierinātu patērētāju prasības un atvieglotu tirdzniecības attiecības, kā pamatā ir godīga konkurence, tādējādi palīdzot padarīt produkciju konkurētspējīgāku. (4) Standarti piemērojami visos tirdzniecības posmos. Pārvadāšana lielos attālumos, uzglabāšana zināmu laiku vai dažādās darbības, ko veic ar produktiem, var izraisīt bojāšanos sakarā ar produktu bioloģisko attīstību vai to tendenci bojāties. Tāda bojāšanās būtu jāņem vērā, standartus piemērojot tirdzniecības posmos pēc nosūtīšanas. (5) Šajā regulā paredzētie pasākumi ir saskaņā ar Svaigu augļu un dārzeņu pārvaldības komitejas atzinumu, IR PIEŅĒMUSI ŠO REGULU. 1. pants Tirdzniecības standarti zirņiem, uz ko attiecas KN kods 070810, ir tāds, kā noteikts pielikumā. Standartu piemēro visos tirdzniecības posmos saskaņā ar nosacījumiem, kas noteikti Regulā (EK) Nr. 2200/96. Tomēr posmos pēc nosūtīšanas attiecībā pret standartiem produkti var būt mazāk svaigi un ar mazāku turgoru, un ar viegliem bojājumiem sakarā ar to attīstību un tendenci bojāties. 2. pants Ar šo svītro Regulas Nr. 58 I pielikuma 3. punktu. 3. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. To piemēro no pirmās dienas pirmajā mēnesī, kad tā stājusies spēkā. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 3. decembrī Komisijas vārdā — Komisijas loceklis Franz Fischler [1] OV L 297, 21.11.1996., 1. lpp. [2] OV L 160, 26.6.1999., 80. lpp. [3] OV 56, 7.7.1962., 1606./62. lpp. [4] OV L 126, 17.5.1997., 11. lpp. -------------------------------------------------- PIELIKUMS STANDARTS ZIRŅIEM I. PRODUKTA DEFINĪCIJA Šo standartu piemēro to šķirņu šķinamiem zirņiem, kuras izaudzētas no sējas zirņiem Pisum sativum L., un zirņiem, kas paredzēti lietošanai pākstīs, vai cukurzirņiem Pisum sativum L. var. macrocarpon un cukurzirņiem Pisum sativum L. var. saccharatum, kas jāpiegādā patērētājiem svaigi, izņemot zirņus, kas paredzēti rūpnieciskais apstrādei. II. NOTEIKUMI ATTIECĪBĀ UZ KVALITĀTI Standarta mērķis ir noteikt kvalitātes prasības zirņiem pēc to sagatavošanas un iesaiņošanas. A. Obligātās prasības Visās šķirās, ievērojot īpašos noteikumus katrai šķirai un pieļaujamās pielaides, i) pākstīm jābūt: - veselām, - nebojātām; produktus, ko skārusi puve vai kas sabojājušies tā, ka kļuvuši nederīgi lietošanai pārtikā, izslēdz, - tīrām, praktiski bez nekādiem redzamiem svešķermeņiem (to skaitā ziedu daļām), - bez cietiem pavedieniem vai plēvēm cukurzirņos, - praktiski bez kaitēkļiem, - praktiski bez bojājumiem, ko izraisījuši kaitēkļi, - bez pārmērīga ārējā mitruma, - bez svešas smaržas un/vai garšas; ii) zirņiem jābūt: - svaigiem, - veseliem, t.i., bez bojājumiem, ko izraisījuši kaitēkļi vai slimības, - normāli attīstītiem. Zirņu attīstībai un stāvoklim jābūt tādiem, lai tos varētu: - normāli transportēt un ar tiem rīkoties, un - apmierinošā stāvoklī nogādāt galamērķa vietā. B. Klasifikācija Zirņus klasificē divās šķirās, kas noteiktas turpmāk: i) I šķira Šīs šķiras zirņiem jābūt labas kvalitātes. Pākstīm jābūt: - raksturīgām savai šķirnei pēc formas, lieluma un krāsas, - ar kātiņiem, - bez bojājumiem, kas radušies bēršanas rezultātā, - svaigām un ar turgoru, - bez apkures izraisītiem bojājumiem. Cukurzirņu pākstīm var būt: - ļoti viegli apvalka bojājumi, ievainojumi un sasitumi, - ļoti viegli formas bojājumi, - ļoti viegli krāsas bojājumi. Šķinamiem zirņiem: pākstīm jābūt - pilnām, vismaz ar piecām sēklām. Zirņiem jābūt: - labi izveidotiem, - maigiem, - sulīgiem un pietiekami stingriem, t.i., kad tos saspiež ar diviem pirkstiem, tiem būtu jākļūst plakaniem neizšķīstot, - vismaz pusei no pilna lieluma, bet ne pilnībā izaugušiem, - tādā krāsā, kas raksturīga attiecīgajai šķirnei, - tie nedrīkst būt miltaini, - tiem jābūt nebojātiem. Cukurzirņiem, ja zirņi vispār ir, jābūt maziem un nepietiekami attīstītiem. ii) II šķira Šajā šķirā ietver zirņus, kas nav piemēroti, lai tos ietvertu I šķirā, bet kas atbilst obligātajām prasībām, kuras precizētas iepriekš. Šķinamie zirņi var būt gatavāki nekā zirņi, kas ietverti I šķirā. Var pieļaut šādus vieglus bojājumus ar noteikumu, ka zirņiem saglabājas tiem raksturīgas īpašības attiecībā uz kvalitāti, uzglabāšanas kvalitāti un noformējumu. Cukurzirņu pākstīm var būt: - viegli apvalka bojājumi, ievainojumi un sasitumi, - viegli formas bojājumi, to skaitā bojājumi, kas radušies sakarā ar sēklu veidošanos, - viegli krāsas bojājumi, - viegli neprogresējoši apvalka bojājumi, ko izraisījuši kaitēkļi, - viegls apžuvums, izņemot savītušas un bezkrāsainas pākstis. Šķinamo zirņu pākstīm var būt: - viegli krāsas bojājumi, - viegli bojājumi ar noteikumu, ka tie nav progresējoši un nepastāv risks, ka tie varētu skart sēklas, - tās var būt mazāk svaigas, tomēr savītušas pākstis ir izslēgtas. Pākstīs jābūt vismaz trim sēklām. Zirņi var būt: - mazāk labi izveidoti, - mazliet blāvāki, - mazliet cietāki, - mazliet bojāti. Pārgatavojušies zirņi ir izslēgti. III. NOTEIKUMI ATTIECĪBĀ UZ KLASIFICĒŠANU PĒC LIELUMA Attiecībā uz zirņiem nav izmēra prasību. IV. NOTEIKUMI ATTIECĪBĀ UZ PIELAIDĒM Katrā iesaiņojumā ir pieļaujamas pielaides attiecībā uz kvalitāti produktiem, kas neatbilst norādītās šķiras prasībām: i) I šķira 10 % zirņu pēc svara neatbilst šķiras prasībām, bet atbilst II šķiras prasībām vai izņēmuma kārtā nepārsniedz minētās šķiras pielaides; ii) II šķira 10 % zirņu pēc svara neatbilst ne šķiras prasībām, ne obligātajām prasībām, izņemot produktus, ko skārusi puve, progresējošas slimības vai jebkurš cits bojājums, kā dēļ tie nav derīgi lietošanai pārtikā. V. NOTEIKUMI ATTIECĪBĀ UZ NOFORMĒJUMU A. Vienveidība Katra iesaiņojuma saturam jābūt vienveidīgam un jāsatur tikai vienas izcelsmes, šķirnes un kvalitātes zirņi. Iesaiņojuma satura redzamajai daļai jāraksturo viss saturs. B. Iesaiņojums Zirņiem jābūt iesaiņotiem tā, lai produkts būtu pienācīgi aizsargāts. Materiāliem, ko izmanto iesaiņojuma iekšpusē, jābūt jauniem, tīriem un tādas kvalitātes, lai nebūtu iespējams nekāds ārējs vai iekšējs bojājums produktam. Materiālus, jo īpaši papīru vai spiedogus ar tirdzniecības specifikācijām, atļauts izmantot ar noteikumu, ka drukāšana vai marķēšana ir veikta ar netoksisku tinti vai līmi. Iesaiņojumiem jābūt bez jebkādiem svešķermeņiem. VI. NOTEIKUMI ATTIECĪBĀ UZ MARĶĒŠANU Uz katra iesaiņojuma jābūt šādai informācijai, kas uzrakstīta ar burtiem, kuri sagrupēti vienā pusē, ir salasāmi un neizdzēšami marķēti, un redzami no ārpuses: A. Identifikācija - Fasētājs un/vai izplatītājs: nosaukums un adrese vai oficiāli izsniegts vai pieņemts kods. Tomēr gadījumā, ja izmanto kodu, atsauce "fasētājs un/vai izplatītājs" (vai līdzvērtīgs saīsinājums) jānorāda cieši kopā ar kodu. B. Produkcijas veids - "Šķinamie zirņi" vai "Curkurzirņi", ja saturs no ārpuses nav redzams. C. Produktu izcelsme - Izcelsmes valsts vai pēc izvēles apgabals, kur tie audzēti, vai nacionālais, reģionālais vai lokālais vietas nosaukums. D. Tirdzniecības specifikācijas - Šķira. E. Oficiālā atzīme par kontroli (pēc izvēles) --------------------------------------------------